open-index/open-wikipedia-markdown huggingface dataset:
אוהל

[שמאל|ממוזער|250px|אוהל [ברברים (קבוצה אתנית)|ברברי ליד זגורה (מרוקו)]]

**אוהל** הוא מבנה מגורים ארעי המורכב מיריעות בד, ברזנט, קנבס או חומרים אחרים המונחים ומתוחים על מסגרת של מוטות.

## הקמת אוהל
בדרך כלל קל להרכיב ("להקים") ולפרק אוהלים, והם ניתנים לנשיאה ולהעברה קלה ממקום למקום. אוהל מחובר לקרקע בעזרת יתדות וחבלים.
אוהלים מודרניים מכילים גם חומרים מעכבי בעירה וזמינים בגדלים שונים - החל מאוהל ליחיד וכלה באוהלי קרקס.

## השימוש באוהלים
#### היסטוריה
[שמאל|ממוזער|250px|אוהל [בדואים|בדואי בפטרה (ירדן)]]
הראשונים להשתמש באוהלים היו נוודים, כדוגמת הבדווים. היום הם משמשים גם נופשים ("קמפינג"). 
טיפי הוא אוהל בצורת חרוט, עשוי עור של ביזון, אשר היו מכינים האינדיאנים.

#### שימוש צבאי
[250px|ממוזער|הכשרת [שירות בצה"ל|חיילים לחיי היאחזות בתוך אוהל בהיאחזות נח"ל יטבתה, 1952]]
השימוש באוהלים נפוץ גם בצבאות שונים, הן לצורך מגורים זמניים של כוחות ניידים, והן למחנות צבא ארעיים. בצבאות נעשה שימוש בגדלים שונים של אוהלים, החל מאוהלי סיירים שניתן לשאתם על הגב, שמיועדים לחייל אחד או שניים, וכלה באוהלים גדולים שמיועדים לעשרות חיילים, ושניתן לשים בהם מתקנים שונים כגון תאורה וחימום, להשתמש בהם כמחסנים, משרדים, בית חולים שדה או כמטבח. צבאות שונים גם עושים שימוש באוהל אב"כ לצורכי אימונים.

#### שימוש אזרחי מודרני
[שמאל|ממוזער|250px|אוהלים באתר [מחנאות |קמפינג בהולנד]]
שימוש אזרחי באוהלים נעשה לצורך מחנאות כמו מחנה קיץ. כמו כן, הקרקס לרוב מציג את מופעי הבידור שלו בתוך אוהל.

אוהלים יכולים לשמש כפתרון זמני עבור חסרי בית ובשכונת מצוקה.

כמו כן מקובל להשתמש באוהלים לצורך ניחום אבלים בזמן השבעה.

## אוהל בתרבות
בשפה העברית ישנם מספר ביטויים המשתמשים במילה "אוהל".
* **איש לאוהלו** - כל אדם למקומו.
* **יושב אוהל** - אדם המתכנס בביתו ואינו מרבה להתרועע בחברה.
* **יושב אוהל ו[[מקנה]]** - אדם המגדל צאן ובקר.

בדת היהודית ישנה התייחסות להלכות בנושא האוהל. כמו כן נעשה שימוש במילה אוהל בהקשרים דתיים כמו שמות של בתי כנסת וביטויים שונים- "אוהל שם", "אוהלה של תורה" וכו'.

תנועות ומאבקים חברתיים עושים שימוש באוהלים. לדוגמה: תנועת האוהלים, מחאת האוהלים.

## ראו גם
* שק שינה
* אוהל סיירים
* אוהל מועד
* אוהל (קבר)
* סוכה (מבנה)
* אוהל הדוד תום

## קישורים חיצוניים

* אהל, באתר הספרייה הווירטואלית של מטח
* 
* 

קטגוריה:אוהלים
קטגוריה:שדאות
קטגוריה:ציוד מחנאות
קטגוריה:לוגיסטיקה צבאית
רבקה וסט

**דיים רבקה וסט** הוא שם העט של **ססילי איזבל פיירפילד** (באנגלית: **Rebecca West**; 21 בדצמבר 1892 - 15 במרץ 1983), פמיניסטית וסופרת ממוצא בריטי-אירי, שהתפרסמה בספריה ובקשר שלה עם הרברט ג'ורג' ולס. וסט, סופרת פורה ורבת-פנים, כתבה מסות ומאמרים לניו יורקר, ניו ריפבליק, סנדיי טלגרף וניו יורק הראלד טריביון.

## חייה
וסט נולדה בלונדון, אנגליה. אביה, עיתונאי אירי, מת לאחר שנטש את אמה הסקוטית כשססילי הייתה עדיין ילדה. משפחתה עברה לאדינבורו, סקוטלנד, שם קיבלה את חינוכה. היא למדה משחק ואימצה לה את השם "רבקה וסט" מתוך מחזה של איבסן. היא נעשתה פעילה בתנועה הסופראז'יסטית לפני מלחמת העולם הראשונה, עבדה כעיתונאית בכתב העת "האישה החופשית" ("Freewoman") וב-Clarion, ושימשה כעורכת הספרותית של "האגואיסט". את ולס פגשה בשנת 1913 ומסכת היחסים ביניהם נמשכה עשר שנים. נולד להם בן, אנתוני וסט , אבל ולס כבר היה נשוי (בפעם השנייה). אנתוני וסט, סופר נחשב בזכות עצמו, נקלע לעימות חריף עם אמו עם פרסום הרומן הראשון שלו "מורשת" (1955) ובו דיוקן לא-מחמיא לאמו, העימות הפך לקרע ממשי עם פרסום הביוגרפיה שכתב וסט על אביו, שיצאה לאור רק לאחר מותה של וסט שעשתה הכל למנוע פרסומה.

בשנת 1930 נישאה לבנקאי, **הנרי מקסוול אנדרוז**, והשניים נשארו יחד עד מותו בשנת 1968. לפני מלחמת העולם השנייה ובמהלכה, הרבתה וסט בנסיעות ואספה חומר לספרים על מסעות ופוליטיקה. היא הייתה נוכחת במשפטי נירנברג. עבודתה בהמשך, הן כסופרת והן כשדרנית רדיו, שיקפה את חוויותיה אלה.

## סיפורת

* The Return of the Soldier (1918) שובו של חייל
* The Judge (1922)
* Harriet Hume (1929)
* The Harsh Voice: Four Short Novels (1935)
* The Thinking Reed (1936)
* The Fountain Overflows (1957)
* The Birds Fall Down (1966)
* This Real Night (1984)
* Cousin Rosamunde (1985)


### תורגם לעברית
* **הציפורים נופלות ארצה**, הוצאת עם עובד, 1968, תרגמה אסתר כספי

## כתיבה עיונית

* Henry James (1916)
* The Strange Nesessity: Essays and Reviews (1928)
* St. Augustine (1933)
* Black Lamb and Gray Falcon (1941), an 1,181-page classic of travel literature, pro-Serb in it’s view, giving an account of a trip to Yugoslavia in 1937, interwoven with Balkan history and ethnography.
* The Meaning of treason (1949)
* The new meaning of treason (1964)
* The Train of Powder (1955)
* The Court and the Castle: some treatments of a recurring theme (1958)


## ציטטה
"כשלעצמי, מעולם לא הצלחתי לגלות פמיניזם מהו; אני רק יודעת, שאנשים קוראים לי פמיניסטית בכל פעם שאני מבטאת רגשות, שמבדילים אותי מאסקופה נדרסת או מזונה."

## קישורים חיצוניים

* 
* 
* 
* 

קטגוריה:בריטיות שנולדו ב-1892
קטגוריה:בריטים שנולדו ב-1892
קטגוריה:סופרות בריטיות הידועות בשם עט
קטגוריה:שדרניות רדיו וטלוויזיה
קטגוריה:עיתונאיות בריטיות
קטגוריה:סופרות בריטיות
קטגוריה:סופרים בריטים
קטגוריה:סופרות מסע בריטיות
קטגוריה:פמיניסטיות בריטיות
קטגוריה:גבירות מפקדות במסדר האימפריה הבריטית
קטגוריה:בריטיות שנפטרו ב-1983
קטגוריה:בריטים שנפטרו ב-1983
קטגוריה:איריות שנולדו ב-1892
אארמקי MB-339

**אָאֶרְמָקִי MB-339** (באיטלקית: **Aermacchi MB-339**) הוא מטוס סילון חד-מנועי איטלקי המשמש מטוס קרב, אימון ואווירובטיקה. ה-339 הוא גרסה משופרת ומתקדמת של המטוס אארמקי MB-326.

טיסת הניסוי הראשונה של המטוס נערכה ב-12 באוגוסט 1976, וטיסת הבכורה והתחלת האספקה לחיל האוויר האיטלקי בשנת 1979. כיום, המטוס עדיין מיוצר בדגמים שונים. החל משנת 1979 נבנו למעלה ממאתיים מטוסים, וכמחצית מהם משרתים בחיל האוויר האיטלקי. המטוס משרת בחילות אוויר רבים, בהם חיל האוויר האיטלקי, חיל האוויר הארגנטינאי, חיל האוויר של איחוד האמרויות הערביות, חיל האוויר הניגרי ועוד חילות אוויר רבים מסביב לעולם. לרוב, נבנה למטוס דגם מיוחד עבור כל מדינה כדי להתאימו לצרכיה.

ב-1988 התנגשו שלושה מטוסי אארמקי MB-339 במהלך מפגן ראווה אווירי בגרמניה. אחד מהם התרסק לתוך הקהל.

## קישורים חיצוניים

* 
* תמונות המטוס באתר Airliners.net
* מידע ותמונות על המטוס
* מידע על המטוס

קטגוריה:מטוסי קרב סילוניים
קטגוריה:מטוסי אימון
קטגוריה:מטוסי קרב מתוצרת איטליה
קטגוריה:מטוסי אווירובטיקה
גולף לעיוורים

**גולף לעיוורים** היא גרסה של ספורט הגולף, המותאמת לעיוורים וללקויי ראייה.

## היסטוריה
התיעוד הראשון של גולף לעיוורים הוא משנות ה-20 בארצות הברית; קלינט ראסל (Clint Russell) מהיישוב דלות', שבמינסוטה, אשר התעוור כתוצאה מהתפוצצות צמיג בפניו, החל לשחק גולף כעיוור ב-1925. ראסל השתפר במשחק בהדרגה, ובשנות ה-30 המוקדמות כבר הגיע לתוצאה של 84 ל-18 חורים.

תחרות בין שני שחקני גולף עיוורים אמריקאים ובריטים התקיימה לפני מלחמת העולם השנייה. תחרויות מאורגנות מתקיימות בארצות הברית מאז שהארגון האמריקאי של גולף לעיוורים נוסד ב-1947.

הארגון הבינלאומי של גולף לעיוורים (IBGA) נוסד ב-1997 בפגישה בעיר פרת' באוסטרליה.

## אופן התאמת המשחק לשחקנים לקויי הראייה
גולף לעיוורים מתבלט בין ענפי הספורט לנכים בכך שכמעט אין הבדל בין חוקי המשחק הרגילים לבין אלה המותאמים לעיוורים. עיקרון המשחק הוא שלשחקן העיוור או לקוי הראייה יש מאמן ("Coach") שמדריך את השחקן בתיאור המצב במגרש מבחינת הכדור והחור הבא, ומסייע לו בהצמדת המחבט לכדור בהכנה למכה. מכאן השחקן הוא לעצמו, ורק כישוריו הוא קובעים את טיב המכה.

מלבד המאמן, ההקלה היחידה בחוקים לה זוכים השחקנים העיוורים לעומת הרואים היא שלעיוור מותר להניח את המחבט על האדמה בתוך מלכודות חול ובמכשולים צדדיים.

תחרויות הגולף לעיוורים מתחלקות לשלוש קטגוריות, לפי דרגת העיוורון של השחקן:
* **B1** - עיוורון מוחלט בשתי העיניים, או אבחנת אור קלושה אך ללא יכולת לזהות צורת כף יד מכל מרחק ובכל כיוון
* **B2** - בין היכולת לזהות כף יד, עד לכושר ראייה של 2/60 או שדה ראייה של פחות מ-5 מעלות
* **B3** - כושר ראייה בין 2/60 ל-6/60, ו/או שדה ראייה של בין 5 מעלות ל-20 מעלות

## ארגונים
בארגון הבינלאומי של גולף לעיוורים (IBGA) חברות כיום תשע מדינות: אוסטרליה, אירלנד, אנגליה, ארצות הברית, גרמניה, יפן, סקוטלנד, צפון אירלנד וקנדה.

הארגון הבינלאומי מקליט את תקנון משחק הגולף על גבי קלטות בכל עדכון שלהם, אשר חל אחת לארבע שנים.

בישראל יש שחקן גולף עיוור בולט - זהר שרון שזכה 5 פעמים ברציפות באליפות העולם, אך אין עדיין ארגון.

## תחרויות
ה-IBGA מארגן את אליפות העולם בגולף לעיוורים אחת לשנתיים. האליפות של 2004 התקיימה באוסטרליה. האליפות של 2012 התקיימה בקנדה. האליפות הבאה תתקיים בסידני בשנת 2014.

תחרויות נוספות בחסות ה-IBGA הן התחרויות הפתוחות באוסטרליה, ארצות הברית, בריטניה, יפן וקנדה.

## הישגים בולטים של שחקני גולף עיוורים
* זהר שרון, ישראלי, יליד 1952, אלוף העולם בפעם החמישית ברציפות.
* יואל לודוויצ'ק (Joel Ludvicek) האמריקאי, בן 78, קלע "חור-באחד" במרץ 2005, בגומה מספר 11 במגרש הגולף טווין פיינס (Twin Pines) באיווה, ארצות הברית.

## ראו גם
*כדורשער

## קישורים חיצוניים
* הארגון הבינלאומי של גולף לעיוורים
* הארגון האנגלי של גולף לעיוורים כולל סרטון ווידאו בדף כיצד זה נעשה?
* הארגון האוסטרלי של גולף לעיוורים
* הארגון האוסטרלי של גולף לעיוורים
* הארגון הגרמני של גולף לעיוורים
* הארגון האוסטרלי של גולף לעיוורים
* הארגון של צפון אירלנד של גולף לעיוורים
* הארגון הסקוטי של גולף לעיוורים
* הארגון של גולף לעיוורים בארצות הברית
קטגוריה:משחקי כדור לנכים
עיוורים
קטגוריה:ספורט לעיוורים
הדרך אל האושר

שמאל|ממוזער|250px|קטע מתוך '''"הדרך אל האושר"'''
**"הדרך אל האושר"** הוא מדור סאטירה שפורסם בעיתון "מעריב" בין השנים 1994 ו-2001. את המדור ערכו וכתבו אבנר אברהמי ודודו גבע, שאף אייר ועיצב אותו.

בשנת 1994 המאייר וצייר הקומיקס דודו גבע והעיתונאי והמעצב אבנר אברהמי החלו לשתף פעולה ב"מעריב" ביצירת מדור סאטירי. גבע הגיע לאחר שעזב את העיתון "חדשות" ואברהמי עבד לפני כן בעריכת חלקים שונים ב"מעריב", ביניהם מוסף השבת ("סופשבוע") והמקומון "זמן תל אביב". באותה עת אייר גבע במקביל ב"מעריב" גם את משבצת הקומיקס "חדשות ומשמעותן" שהתפרסמה בשולי מדור הדעות היומי. 

השניים יצרו כפולת עמודים, המעוצבת כמהדורת חדשות עם מדורים קבועים, שמתעסקת בענייני השעה בדרך מאוירת, לעיתים מוקצנת. המדור, שנפרש בשער האחורי של המוסף המדיני לשבת של העיתון, היה בנוי מכותרות עיתונאיות, קטעים כתובים ומספר רב של איורים וטורי קומיקס, תוך שילוב דמויות ידועות מהחיים הציבוריים. המדור הופיע במשך שמונה שנים, כאשר ב-4 האחרונות ערך אותו גבע לבד, עם מעברו של אברהמי לעריכת "מוסף הארץ" בספטמבר-97'. 

במסגרת המדור הצליחו השניים, ובייחוד גבע, להסתכסך עם מספר רב של אנשים, בהם סופרת הילדים תמר בורנשטיין לזר והעיתונאים מתי גולן, אדם ברוך ויואל מרקוס.

בשנת 2001 עזב גבע את "מעריב" ולאחר שנה החל לעבוד בעיתון "הארץ" ובמקומון "העיר" (שם יצר את המדור הסאטירי "שתיקת הברווז"). לאחר עזיבתו נתמנו עמרי מרכוס, ליאור שליין וארז בן ארי לעריכת המדור הסאטירי, לו נתנו את השם הסרקסטי "סוף הדרך".

קטגוריה:דודו גבע
קטגוריה:עיתונות עברית: טורים ומדורים סאטיריים
קטגוריה:מעריב
אלון הלבנון

**אלון הלבנון** (שם מדעי: *Quercus libani*) הוא עץ נשיר ממשפחת האלוניים. שמו מעיד על תפוצתו - באזור לבנון.

אלון הלבנון הוא ערך טבע מוגן על פי חוק בישראל.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
לבנון
קטגוריה:ארץ ישראל: אלוניים
קטגוריה:ארץ ישראל: עצי בר
קטגוריה:ערכי טבע מוגנים בישראל: צמחים
קטגוריה:צמחיית החרמון
קטגוריה:פרחים בלתי בולטים בארץ ישראל
השימשונים

**"השימשונים"** היא סדרת אנימציה, שיצר אמן הקומיקס דודו גבע. שודרה כסדרת מעברונים טלוויזיוניים של זכיינית השידור של ערוץ 2 - "טלעד". הסדרה נוצרה בעזרתו של נועם משולם, ביוזמתו של אילן דה-פריס, ובדיבובו של אייל ברטונוב.
בשנת 1994, שנה לאחר עליית הערוץ השני המסחרי, בנתה חברת הטלוויזיה וזכיינית השידור "טלעד" פורמט חדש בשם "השימשונים". הסדרה תוכננה כסדרת מעברוני שידורים, כך שבשעות מסוימות בימי שני וחמישי שודר קטע אנימציה יחיד וקצר מתוכה. את הסדרה כתב, צייר וערך צייר הקומיקס והמאייר דודו גבע, שהיה מוכר בזכות סדרות ספרי הקומיקס שלו (עם קובי ניב וחנוך מרמרי) ובזכות טורי האיור העיתונאיים שלו בעיתונים "חדשות" ("שירת הברווז") ו"העיר" ("יוסף ואחיו"). בתחום האנימציה יצר גבע את הקליפים הישראליים הראשונים (לשירי אריק איינשטיין), מספר אנימציות לתוכנית "ניקוי ראש", סרט אנימציה עצמאי בשם "כוכב קטן" ואת האנימציות לאירוויזיון 1979 שנערך בישראל.

סדרת "השימשונים", כמו רוב עבודותיו של גבע, הייתה בנויה במסגרת קבועה. הסדרה הציגה את "משפחת שמשון" (השמשונים), שלה אם, אב ושני ילדים. משפחת השימשונים תוארה כמשפחה ממוצעת. בסדרה הוצגו מספר סיטואציות קבועות; ביניהן צפיית האב בחדשות, אקט בישול הברווז של האם והארוחה המשפחתית; יחד עם אלמנטים הומוריסטיים משעשעים (למשל האנשת הברווז, שמדבר עם האם דרך סיר הבישול). יש שהשוו את משפחת השמשונים למשפחת סימפסון. גבע אמר בראיון: "השמשונים זו משפחה לא כל כך ישראלית. יותר שייכת לדור הישן. האנונימיות היא סמלם המשפחתי. יש בהם משהו קצת יוספי. מין קבלה מובנת מאליה של כל מיני דברים מטורפים".

בספטמבר 1994 החליט מנכ"ל "טלעד", עוזי פלד, למרות אהבת קהל הצופים, להוריד את תוכנית המעברונים. בתגובה כתב גבע מכתב למנכ"ל: "אני לא יודע אם המדד שלי נכון, אבל יש נתק קבוע בין בעלי הממון, מו"לים, זכיינים ואחרים לבין הקהל. בכל מה שקשור לאגף הזה של ההומור והסאטירה". לאחר מותו המפתיע של גבע בפברואר 2005 שודרו בערוץ הראשון ובערוץ השני לקטים אהובים של הסדרה.

## דמויות
* האב שרגא
* האם רבקה
* הברווז
* הילדים עוז ועזית
* קריין החדשות
* הקָּצַב

קטגוריה:דודו גבע
קטגוריה:דמויות שנוצרו על ידי דודו גבע
קטגוריה:סדרות הנפשה ישראליות
קטגוריה:סדרות טלוויזיה ישראליות שעלו לשידור בשנת 1994
שאקוהאצ'י

ממוזער|150px|שמאל|שאקוהאצ'י
**שאקוהאצ'י** (ביפנית 尺八) הוא
סוג של חליל יפני עתיק העשוי מעץ במבוק, בעל צליל עמוק ומעודן. הוא הובא ליפן מסין במאה ה-8, והתפתח לכלי מרכזי במסורת הזן הבודהיסטית בתקופת אדו (1603–1868), שם שימש לא רק ככלי נגינה אלא גם כאמצעי מדיטציה רוחני.
השאקוהאצ'צי מוחזק במאונך בדומה לחלילית, במקום להיות מוחזק באלכסון כמו רוב החלילים המערביים המוכרים. חלילי שאקוהאצ'י שימשו לרוב את הנזירים מכת הפוקה שבשבט הזן הבודהיסטי כדי לתרגל את הסוזאן (מדיטצית נשיפה של שבט הזן הבודהיסטי).
ימין|ממוזער|150px|חליל השאקוהאצ'י
ימין|ממוזער|קטע נגינה מוזיקלי בשאקוהאצ'י

## היסטוריה
שמאל|ממוזער|
נזירי קומוסו יפניים מנגנים בשאקוהאצ'י
מקורו של השאקוהאצ'י בחליל הסיני שיאו , והוא שולב לראשונה בגאגאקו, המוזיקה הקיסרית של יפן. במאה ה-17 שימש נזירים מזרם הקומוסו , שהיו לרוב סמוראים לשעבר. נזירים אלה השתמשו בשאקוהאצ'י כאמצעי מדיטציה בלבד, ולא ככלי מוזיקלי רגיל. נגינה בו הייתה מותרת רק במסגרת פרטית ורוחנית, והוא נאסר לשימוש בקונצרטים או בליווי כלי נגינה אחרים.

בשנת 1871, בתקופת רפורמת מֵייג'י, הוטלו הגבלות רבות על הנזירים מזרם הקומוסו, וביניהם הגבלות על השימוש בכלי לטקסי מדיטציה דתיים. למרות זאת, כלי הנגינה שרד והפך בהדרגה לכלי מוזיקה חילוני. הוא שולב במוזיקה של חצר הקיסר לצד כלים מסורתיים אחרים כמו קוֹטוֹ ושָמִיסֶן.

## מבנה הכלי

השאקוהאצ'י עשוי לרוב מהקצה השורשי של במבוק מאדאקה (Madake) , באורך סטנדרטי של 54.5 ס"מ, ומכאן שמו ביפנית: "שאקו האצ'י" (שאקו = מידת "רגל" יפנית, 30.3 ס"מ, האצ'י = 8/10). הכלי כולל ארבעה חורי אצבע וחור אגודל אחד, עם טווח של 2.5–3 אוקטבות.

החליל קוני מעט (צר בקצה), ומצופה לכה פנימית להגנה ולשיפור הצליל. פיית הנשיפה (utaguchi) לרוב מצופה מתכת או פלסטיק להארכת חיי הכלי. הנגינה מתבצעת בשילוב תנועות ראש קלות, המאפשרות הפקת צלילים מעודנים ומעברים חלקים בין תווים.

## קישורים חיצוניים

* 
* 

## הערות שוליים

קטגוריה:כלי נשיפה מעץ
קטגוריה:מוזיקה יפנית
קטגוריה:כלי נגינה עתיקים
קוד ICAO

[שמאל|ממוזער|225px|דגל [הארגון הבינלאומי לתעופה אזרחית]]
**קוד ICAO לשדות תעופה** הוא צירוף בן ארבע אותיות המוקצה לכל שדה תעופה ברחבי העולם. הקודים מוגדרים על ידי הארגון הבינלאומי לתעופה אזרחית (ICAO). קודים אלה נמצאים בשימוש בקרב פקחי טיסה ואנשי המבצעים בחברות התעופה, לשם תכנון טיסות, ומטרות דומות. 

קודים אלה שונים מקודי IATA הנמצאים בשימוש בלוחות הזמנים של חברות התעופה, מערכות הזמנת כרטיסי טיסה, וטיפול בכבודה. 

קודי ICAO משמשים אף לזיהוי תחנות מזג־אוויר, גם כאלה שאינן ממוקמות בשדות תעופה.

## קישורים חיצוניים
* רשימת קודי ICAO, בוויקיפדיה האנגלית
* World Aeronautical Database, חיפוש שדות תעופה לפי קוד ICAO
* קידומות של קודי ICAO לפי מדינה

קטגוריה:שדה תעופה
צליל היקפי

ממוזער|פריסה של רמקולים לצליל היקפי. באדום: מיקום המאזין
**צליל היקפי** או **סראונד** (מאנגלית: **Surround Sound**), הוא שם כולל לצליל בעל מספר ערוצים ולמגוון שיטות להרחבתן והעשרתן של דגימות קול על ידי הקלטתם של ערוצי צליל נוספים, הנשלחים לרמקולים נפרדים. כך נוצרת תחושה של צליל המקיף את המאזין – ומכאן השם – Surround. השיטה מאפשרת יצירת אפקטים ואיכות קול מציאותית יותר, וממומשת בסרטים, מערכות קול דיגיטליות, קולנוע ביתי, משחקי וידאו, משחקי מחשב ומספר הולך וגדל של אפליקציות.

במרוצת השנים, התפתחו פורמטים פופולריים רבים, ביניהם ניתן למצוא למשל את הדולבי דיגיטל ו-DTS.
בתחילת דרכו הוגדר הסראונד על ידי שימוש ב-3 רמקולים בתצורה הבאה: רמקול קדמי ימני, רמקול קדמי שמאלי ורמקול אחורי. פורמט זה נקרא Pro-Logic. לאחר מכן התפתח פורמט חדש של 4 רמקולים, בתצורה הבאה: זוג רמקולים קדמיים וזוג רמקולים אחוריים, כך שכל זוג מורכב מרמקול ימני ורמקול שמאלי והמאזין נמצא במרכז. פורמט זה נקרא Quadrophonic, ולאחר מכן Dolby Pro-Logic לכשנוספו לו שיפורים.
לאחר מכן התפתח הפורמט והתווספו רמקול קדמי שנמצא מול המאזין (מכונה "Center"), ורמקול סאב וופר המפיק באסים והמשתמש באותו ערוץ יחד עם ה-Center. פורמט זה נקרא Dolby Pro-Logic II, שהתפתח לאחר מכן ל-Dolby Digital, ולאחר מכן ל- DTS.

השינוי המשמעותי שנעשה מאז Dolby Digital הוא במעבר ל-7.1 ערוצים, בתצורה המקיפה את המאזין גם משני צידיו, בנוסף לתצורה של 5.1.

## ראו גם
*רמקול
*מונו
*סטריאו
*DTS
*דולבי דיגיטל
*מקרן קול

## קישורים חיצוניים

קטגוריה:מערכות שמע
טנת"א

**טנת"א** - ראשי תיבות של **ט**עמים, **נ**קודות, **ת**גים ו**א**ותיות - מושג קבלי שלפי מערכת האלפבית העברי, טעמי המקרא, הניקוד והתגים המופיעים מעל חלק מהאותיות בכתב סת"ם היא מערכת מאוחדת שמשתקפים בה ייצוגים של המציאות. ניתן למצוא פרק בשם זה בכתבי רבי חיים ויטאל, ובכתבי מקובלים רבים נוספים.

ההקבלה של דרגות אלה היא לחלקי הנשמה: טעמים כנגד החיה, נקודות כנגד נשמה, תגין כנגד רוח, ואותיות כנגד נפש. הטעמים הם אלה שנותנים למשפט הכתוב את מלוא משמעותו, הנקודות, כלומר ניקוד התיבות הוא שמאפשר את קריאת המילה, התגים מסמלים את כח החיים שקיים באותיות ולכן הם מעל האות, והאותיות הם הבחינה הבסיסית והנמוכה ביותר של הביטוי.

ההדרגה של טנת"א מקבילה להדרגה שבחומריות של השפה: האותיות הן הנמוכות, העיצורים, הצלילים הברורים שיוצאים מחיתוך איברי הפה. מעליהם הנקודות, הניקוד, התנועות שמאפשרות את רצף העיצורים, שאינן משמיעות צליל בפני עצמן אלא רק נלוות לעיצורים. מעליהן הטעמים, המנגינה, האינטונציה, הפיסוק, הקשה לסימון והמעניק למשפט את משמעותו הייחודית.

## לקריאה נוספת
ראש מילין מאת הראי"ה קוק, דרשות על טנת"א, הוצאת מוסד הרב קוק ירושלים.

נפש החיים מאת ר' חיים מוולאוז'ין שער ב פרק טז.

קטגוריה:עברית
קטגוריה:מושגים בקבלה
קטגוריה:סימני כתב
קטגוריה:ניקוד עברי
מת'יו פוקס

**מת'יו צ'נדלר פוקס** (באנגלית: **Matthew Chandler Fox**; נולד ב-14 ביולי 1966) הוא שחקן אמריקאי, אשר התפרסם בשל תפקידו בתור צ'ארלי סלינג'ר בסדרה "שולחן לחמישה" ברשת FOX ולאחר מכן בשל הופעתו בתור ג'ק שפרד בסדרה "אבודים" ברשת ABC; תפקיד אשר הקנה לו מועמדות לפרס אמי ולפרס גלובוס הזהב לשחקן הטוב ביותר בסדרת דרמה.

## ביוגרפיה
פוקס נולד בעיירה אבינגטון, פנסילבניה, בנם של לורטה בי. ופרנסיס ג'י פוקס. אחד מאבות אבותיו היה הקצין האמריקאי ג'ורג' מיד. אביו ממוצא אנגלי לרוב, ואילו אמו הייתה ממוצא חצי איטלקי וחצי בריטי. פוקס הוא השני מבין שלושה בנים, פרנסיס הבן (יליד 1961) ובייארד (יליד 1969). הוא עבר להתגורר בויומינג כשהיה בן שנה עם הוריו ושני אחיו. הם התיישבו בשמורת האינדיאנים של ווינד ריבר. אמו הייתה מורה, ואביו, שהיה יועץ בחברת נפט, גידל סוסים ובקר הבית, וגידל שעורה לבירה.

מתיו למד במכינה קדם אקדמית דירפילד במסצ'וסטס במשך שנה וסיים את לימודיו בשנת 1984, לאחר מכן החל לימודי תואר ראשון בכלכלה באוניברסיטת קולומביה וסיים את לימודיו בשנת 1989. במהלך לימודיו באוניברסיטה היה חבר באחווה Phi Gamma Delta.

## קריירה
הופעת הבכורה של פוקס הייתה בגיל 25, בסדרה "כנפיים". באותה שנה כיכב גם בסדרת הדרמה "Freshman Dorm". פוקס שיחק בעיקר בתפקידי משנה בסרטים וסדרות עד שהופיע בסרט הקולנוע "My Boyfriend's Back" (1993).

בשנת 1994 התקבל פוקס לתפקיד ראשי בסדרת הטלוויזיה "שולחן לחמישה", בתפקיד צ'ארלי סלינג'ר, האח הבכור מבין חמישה אחים שאיבדו את הוריהם, אשר עליו הוטלה האחריות לדאוג להם ולגדלם. בזכות תפקידו בסדרה התפרסם פוקס ברחבי העולם והופיע על גבי שערים של מגזינים רבים. ב-1996 בחר בו המגזין "פיפל" כאחד מ-50 האנשים היפים בעולם. פוקס שיחק בסדרה עד לסיומה בשנת 2000. בהמשך כיכב בסדרת הטלוויזיה "רדופים", אך הסדרה ירדה מהמסכים לאחר 11 פרקים בלבד (ו-4 פרקים שטרם עלו לאוויר).

משנת 2004 ועד 2010 כיכב פוקס בתפקיד המנתח ד"ר ג'ק שפרד בסדרת המתח והמסתורין של רשת ABC, "אבודים". פוקס, שניגש לאודישן לתפקיד "סוייר", התקבל לבסוף לתפקיד של ג'ק כיוון שהמפיקים החליטו שהוא מתאים יותר לתפקיד זה.

בשנת 2006 כיכב לצד מתיו מקונוהיי בדרמת הספורט "כולנו מארשל" של הבמאי .

בשנת 2015 שיחק בתפקיד הראשי של פטריק בסרט האימה הפוסט-אפוקליפטי "הכחדה" של הבמאי הספרדי מיגל אנחל ויואס. בהמשך אותה השנה שיחק פוקס בסרט המערבון "בון טומהוק" לצד שחקנים כמו קורט ראסל ופטריק וילסון.

בשנת 2022, לאחר הפסקה של יותר מעשור מן המסך הקטן, חזר פוקס לשחק במיני-סדרת המסתורין "*Last Light*" בשירות הסטרימינג Peacock.

באוגוסט 2024, פורסם כי פוקס לוהק לקאסט של הספין-אוף של "ילוסטון" בשם "The Madison". בסדרה יופיעו גם מישל פייפר ופטריק ג'יי אדמס. פוקס יגלם את פול, רווק עצמאי שאוהב את הטבע.
שמאל|ממוזער|100px|פוקס, פברואר 2006

## חיים אישיים
פוקס נישא למרגריטה רונצ'י ב-1991, ולהם שני ילדים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אבודים
קטגוריה:בוגרי אוניברסיטת קולומביה
קטגוריה:זוכי פרס סאטורן לשחקן ראשי בטלוויזיה
קטגוריה:אמריקאים שנולדו ב-1966
רינו

**רינו** (באנגלית: **Reno**) היא עיר במחוז  במדינת נבדה בארצות הברית. העיר היא הרביעית בגודלה במדינה ומשמשת כעיר המחוז. העיר רינו שוכנת במרכז המטרופולין רינו-ספארקס, הכוללת גם את הערים ספארקס, סאן ואלי ופרנלי. אגד ערים זה הוא השני בגודלו בנבדה, אחרי מטרופולין לאס וגאס.

רינו מציגה עצמה כ"עיר הקטנה הגדולה בעולם" - "The biggest little city in the world". העיר כבר לא כל כך קטנה ומונה כרבע מיליון תושבים. העיר נמצאת במדינת נבדה בצד המערבי לא רחוק מאגם טאהו. העיר מתאפיינת בבתי קזינו רבים ומכונות משחק רבות בדומה ללאס וגאס. העיר מוכרת גם בנישואים והגירושים האזרחיים האפשריים בה.

העיר קרויה על שם המצביא , אשר נהרג במלחמת האזרחים האמריקנית.

## היסטוריה
רינו הוקמה בשנת 1850 על ידי החלוצים שעשו דרכם מערבה ובעקבות גילוי זהב והקמת מכרות באזור העיר וירג'יניה סיטי הסמוכה וגילוי מרבצי כסף בשנת 1859. מסילת ברזל חיברה את רינו לעיר וירג'יניה בשנת 1868 ובשנה זו הוכרה העיר רינו באופן רשמי.

השגשוג העובר על העיר במאה ה-21 מתבטא בגידול האוכלוסייה, בנייה נרחבת למגורים, פתיחת מרכזי קניות גדולים והקמת מחסני ענק של חברות מסחריות המנצלות את המיסוי הנמוך של המדינה בצד המיקום המרכזי של רינו בין נבדה לבין קליפורניה.

## אקלים

## גלריה

קובץ:reno3.jpg|העיר רינו, תותח מימי מלחמת האזרחים, 2005
קובץ:reno2.jpg|העיר רינו, מבט כללי, 2005
קובץ:reno4.jpg|הסוסים בחזית מלון הילטון ברינו


## ראו גם
* לילות אוגוסט החמים

## קישורים חיצוניים

* 
* מדריך מבקרים ברינו
* מדריך לרינו נבדה
* רינו - טאו
* 

קטגוריה:נבדה: ערים
קטגוריה:יישובים שהוקמו ב-1850
יגרמייסטר

ממוזער|שמאל|200px|אוטובוס עם פרסומת המשקה
**יגרמייסטר** (בגרמנית: **Jägermeister** או **Jägermeiſter** עם S ארוכה) הוא ליקר עשבי תיבול גרמני מריר מסוג דיז'סטיף (ליקר ל"עיכול" לאחר ארוחה).

משמעות המילה הגרמנית "**Jägermeister**" היא "אמן הציד". הלוגו שמצויר על בקבוק היגרמייסטר: ראש של אייל כשבין קרניו צלב זוהר, משמעותו מיוחסת לסיפורו של הוברטוס, קדוש נוצרי מהמאה השביעית שיצא לצוד, כיוון את נשקו לעבר אייל ואז ראה צלב בין קרניו.

בראש התווית של בקבוק היגרמייסטר, נמצא דקלום שנכתב על ידי אוטו פון ריזנטל (1848):

*Das ist des Jägers Ehrenschild *

*daß er beschützt und hegt sein Wild *

*weidmännisch jagt, wie sich's gehört *

*den Schöpfer im Geschöpfe ehrt *

בעברית:

:זה לצייד אות כבוד
:לשמור ולכבד כל ניצוד
:צוד היטב כצו האל
:ואת החי כך תהלל

החברה לייצור המשקה הוקמה ב-1878 על ידי וילהלם מאסט. פיתוח המשקה החל בשנת 1934. הוא הושק לשוק הגרמני ב-1935 ונעשה פופולרי.

הליקר מיוצר מכ-56 עשבי תיבול שונים וכן מפירות יער. המתכון המלא נשמר בסוד.

השימוש המקורי למשקה היה רפואי והוא שימש לטיפול ביתי בקשת רחבה של בעיות; שיעול, כאבי ראש וכאבי בטן.
על אף שכיום הוא מוגדר בעיקר כליקר, רבים עדיין רואים בו כתרופה ומשתמשים בו לטיפול בבעיות שונות.

שימוש נוסף עבור המשקה הוא להדברת מזיקים. מזיגת הליקר בקרבת הבית אמורה למשוך את הזבובים והצרעות, אל הריח המתוק של הליקר וריכוז האלכוהול הגבוה במשקה מתרכז בדמם וגורם למותם.

בתחילת שנות השבעים, החלו לשווק את המשקה ב-50 מדינות נוספות, וכיום הוא פופולרי בעולם.

## קישורים חיצוניים

* 

* אתר הבית של המשקה

קטגוריה:ליקרי עשבים
דיז'סטיפים
קטגוריה:משקאות אלכוהוליים
קטגוריה:המצאות גרמניות מהתקופה הנאצית
שטייר דיימלר פוך

**שטייר דיימלר פוך** היה תאגיד תעשייתי אוסטרי גדול שבסיסו בעיר שטייר שבאוסטריה.

## היסטוריה
החברה נוסדה בשם "*Josef und Franz Werndl & Comp*" בשנת 1864 כחברה לרובים, ושינתה את שמה ל "Steyr-Werke AG" בשנת 1924. 

החברה החלה לייצר אופניים בשנת 1894, וכלי רכב מנועיים ב-1915. ב-1934 התמזגה שטייר עם פוך ואוסטרו-דיימלר ליצירת תאגיד שטייר-דיימלר-פוך. התאגיד התפרק בשנת 1990 כשחטיבת "שטייר טרקטור" נמכרה ל Case, עסקי האופנועים של פוך לפיאג'יו, ייצור הנשק רוכז בחברת שטייר מנליכר וייצור הרכב מוזג עם חברת מאגנה לחברת "מאגנה שטייר".
בתקופת מלחמת העולם השנייה עסק התאגיד בייצור נשק וכלי רכב לשירות הרייך השלישי, ומפעל תת-קרקעי הוקם לשם כך ב-1943 במחנה הריכוז מאוטהאוזן גוזן, בו עבדו בכפייה אסירי המחנה.

שטייר דיימלר פוך ייצרה, בין היתר, שני כלי רכב רבי עבירות מפורסמים: הפינצגאואר וההפלינגר. הראשון יוצר במשך 29 שנים, מ-1971 ועד 2000.

ב-1998 יחידת ייצור הרכבים הקרביים המשוריינים נמכרה לחברת השקעות אוסטרית שמכרה את החברה, שנקראה Steyr-Daimler-Puch Spezialfahrzeug (SSF), ב-2003 לחברת ג'נרל דיינמיקס האמריקנית.

## דגמי מכוניות שייצרה "שטייר דיימלר פוך"
* שטייר 50
* שטייר 100
* שטייר 120 סופר, שטייר 125 סופר, שטייר 220
* הפלינגר, רכב שטח קטן, הנעה 4x4

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות אוסטריות
קטגוריה:תעשיית נשק באוסטריה
קטגוריה:יצרני רכב
קטגוריה:מאוטהאוזן
קטגוריה:חברות משתפות פעולה עם הנאצים
בארנייגר

**בֶארֵניֶיגֵר** (בגרמנית: **Bärenjager**) הוא ליקר דבש גרמני, אשר פותח לראשונה בפרוסיה המזרחית במאה ה-15 ושונה במעט במאה ה-18. המתכון הסודי מבוסס על 15 עשבים סודיים ומכיל 35% אלכוהול.

פרוש שם המשקה בעברית הוא "צייד דובים", ומכאן הציור על עטיפת הבקבוק, של צייד המתחבא בשיחים מאחורי חלת דבש ומחכה לדוב שיכנס למלכודת. פקק הבקבוק מעוצב בהתאם כחלת דבש.

טעות נפוצה היא לחשוב שקיים קשר בין בארנייגר למשקה האלכוהולי יגרמייסטר, ועל כן לקרוא לבארנייגר "יגרמייסטר דבש". ברם, אין קשר בין המשקאות, וכל משקה מיוצר על ידי חברה אחרת.

## קישורים חיצוניים

* 

 

קטגוריה:ליקרי דבש
קטגוריה:פרוסיה המזרחית
צבי הרמן

**צבי הרמן** (6 בספטמבר 1915 – 24 בינואר 1999) היה סופר ישראלי עברי.

הרמן נולד בקלַאוּזֶנבּוּרג (קלוּז'), טרנסילבניה ועלה לארץ ישראל ב-1934. תחילה למד ב תנ"ך, היסטוריה, פילוסופיה וספרות. לאחר מכן הצטרף כחבר לקיבוץ כפר גליקסון בימי ייסודו. הרמן היה יו"ר קרן היסוד וחבר המוסד לעלייה ב', הנהלת הסוכנות היהודית, הוועד הלאומי והנהלת "צים".

על שמו רחוב במפרץ חיפה.

## מספריו
***קרתגו - המעצמה הימית**
* **זכרונות חניבעל** (רומן היסטורי)
***עמים ימים אניות**
***הנהר והגרעינים**
***רוח לא כבולה** (רומן היסטורי ביוגרפי על חייו של ג'ורדנו ברונו)
***במבוך הזמן** (תולדות היישוב)
***אין פטור מזיכרונות**, זמורה ביתן, 1996
***לים תהילה**
***הכובשים בים נתיבה**: תולדות הספנות העברית, הוצאת הקיבוץ המאוחד, 1978.
***פרנסואה ויון** (רומן היסטורי ביוגרפי על חייו של פרנסואה ויון)
***לים תהילה** (שירה)
***סמבו ואני** (ספר ילדים)
***הים ומעמקיו** (מדע פופולרי)
*האדם והים (היסטוריה ימית)

## קישורים חיצוניים
* 
* 
* 

קטגוריה:ישראלים ילידי רומניה
קטגוריה:כפר גליקסון: אישים
קטגוריה:אנשי העלייה החמישית
קטגוריה:סופרים ישראלים
קטגוריה:סופרים כותבי עברית
קטגוריה:מחברי ספרי מדע פופולרי
קטגוריה:חברי הנהלת הסוכנות היהודית
קטגוריה:חברי הוועד הלאומי
קטגוריה:סגל צים
קטגוריה:בוגרי האוניברסיטה העברית בירושלים
קטגוריה:יושבי ראש קרן היסוד
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1915
קטגוריה:ישראלים שנפטרו ב-1999
Z

האות **Z** (באנגלית: **Zed** [**זד**]; באנגלית אמריקנית: **Zee** [**זי**]) היא האות העשרים ושש והאחרונה באלפבית הלטיני. הצליל שלה מקביל לצליל של האות העברית ז'.

## היסטוריה
מקורה של האות באות היוונית זטא שמקורה באות השמית זין או באות צדי.
האות קרויה "זד" באנגלית, למעט באנגלית אמריקנית בה הצורה "זי" - שמקורה באנגלית מהמאה ה-17 - היא הצורה המקובלת.
בלטינית הקדומה, הצליל "ז" לא היה קיים והאות שימשה למעשה לצליל "ר". מאוחר יותר השתמשו באות R לבדה לצליל זה. במאה הראשונה לספירה שבה האות ללטינית במטרה לייצגת את הצליל "ז" שייוצג בעבר על ידי שתי אותיות S רציפות.

## ייצוגים נוספים
[שמאל|ממוזער|100px|[דגלי הקוד הבינלאומי|דגל הקוד הבינלאומי של האות Z]]
באלפבית צלילי מייצגת את האות המילה "**[[זולו]]**" (**Zulu**).

בקוד מורס מיוצגת האות על ידי שתי נקודות ושני קווים:
: · · - -

בקוד ASCII מיוצגת האות על ידי הערך 90 (Z גדולה) ו-122 (z קטנה).

בכתב ברייל האות מסומנת:
:60px

## התפתחות האות Z

## משמעויות האות Z
* במתמטיקה:
** \mathbb{Z} מסמלת את חוג המספרים השלמים.
** *z* משמש כמשתנה שלישי (אחרי *[[x]]* ו-*[[y]]*).
** *z* מייצג מספר מרוכב.
* בקומיקס וסרטי הנפשה, Z מייצגת שינה או נחירה, ובדרך כלל מוצג כ-"zzz...".
* בקוד לוחיות הרישוי הבינלאומי, Z מייצגת את זמביה.
* במערכת היחידות הבין-לאומית (SI):
**z, זפטו, מייצגת קידומת 10-21.
**Z, זטא, מייצגת קידומת 1021.
* באסטרונומיה, z מייצגת הסחה לאדום.
* בפיזיקה:
** בפיזיקת חלקיקים, Z מייצגת את חלקיק הכוח החלש - בוזון Z.
** בכימיה ובפיזיקת חלקיקים, Z מייצגת את המספר האטומי.
* בקולנוע, Z הוא סרט משנת 1969 של הבמאי קוסטה גברס
* Z (סמל צבאי) - במהלך הפלישה הרוסית לאוקראינה בשנת 2022, צבא רוסיה סימן באות Z את כלי הרכב שיצאו לאוקראינה. יש המפרשים סימן זה כ"Za pobedy" (לוחמים לניצחון) ואחרים כ"זפאד" (הכיוון מערב). האות הפכה לסמל של אידאולוגיה וזהות לאומית רוסית חדשה, ורבים ברוסיה ומחוצה לה, התומכים בפלישה לאוקראינה, מציגים את האות Z בגאווה.

## ראו גם
* Ž
* Ź
* Ż
* Ʒ

## קישורים חיצוניים

קטגוריה:אלפבית לטיני
סנאי (סוג)

[ממוזער|[סנאי אייברט]]
**סנאי** (שם מדעי: *Sciurus*) הוא בעל חיים הנמנה עם משפחת הסנאיים שבסדרת המכרסמים. מין הסנאי היחידי בישראל הוא הסנאי זהוב הנמצא בחרמון. הסנאי חי בעיקר על עצים.
מינים שונים של סנאי חיים באמריקה הצפונית ונפוצים ברחובות כמו שהחתולים בישראל.

## מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:סנאים
גבאי

[שמאל|ממוזער|250px|שַמָּש תוקע ב[שופר בבית כנסת בתל אביב לפני כניסת יום הכיפורים, 1960]]
**גבאי** (לעיתים נקרא **שַמָּש** אף שיש תפקיד נפרד של שמש בית כנסת, העוסק ומטפל בתחזוקתו) הוא כינוי לאדם האחראי על ניהול הצדדים הלוגיסטיים וסדרים נוספים של בית הכנסת, כמו קביעת זמני תפילה, ניהול התפילות, מינוי שליחי ציבור (חזנים), וקוראים בתורה, חלוקת העליות והכיבודים השונים בשעת התפילה.

לצד הגבאי יש תפקיד אחר של שמש בית כנסת, שהיה גר בסמוך לבית הכנסת או בתוכו, ועוסק בתחזוקתו כולל נעילתו ופתיחתו, השיפוץ, התפעול והניקוי, בדומה לתפקיד השרת בבית הספר. תפקיד זה הנפרד מתפקיד הגבאי, מוּכּר פחות בבתי הכנסת דתיים לאומיים אשכנזים, אך קיים עדיין בבתי כנסת מסורתיים וישנים יותר.

## היסטוריה
המילה "גבאי" מגיעה מלשון חכמים, בסוף ימי בית שני וסמוך לאחריו אחר חורבנו, משורש גב"ה במשמעות גביית כספים. בדרך כלל הכוונה הייתה לגבאי צדקה הגובה כספים מבני הקהילה עבור תמיכה בעניים, אך גם עבור תחזוקת מוסדות הקהילה ובעלי התפקידים שבה.  השימוש המודרני במונח התפתח מכך שהתמיכה במוסדות הקהילה ובבעלי התפקידים שבה הפך מרכזי יותר. גם כיום מסייעים גבאי בתי הכנסת בשליחת תרומות הנאספות במשך השנה עבור מוסדות חינוך לימוד תורה ומפעלי חסד, ובעיקר במגביות הנערכות באמצעות קופות פדיון כפרות וזכר למחצית השקל אחת לשנה. כמו כן, הגבאים אחראים לדאוג לצורכי קהילת בית הכנסת.

בעבר היה הגבאי אחראי לסדר את האנשים שאין להם מקום לאכול וללון בשבת, אצל אלה שהיו מסוגלים לארח אותם. 
כיום הגבאי אחראי לכספי בית הכנסת לדוגמה: הוא אחראי לקחת תרומות לבית הכנסת, לשלם מיסים על בית הכנסת, לקנות דברים, ועוד. ולעיתים הוא גם משמש כסוג של שרת (מקצוע) של בית הכנסת  הוא בעצם דואג לצרכים של הקהילה.

## ראו גם
* משב"ק - הגבאי הראשי של אדמו"רים

## לקריאה נוספת
* הרב דוד אברהם ספקטור, **ספר הגבאי**, קריית ארבע-חברון, המכון לרבני יישובים, תשס"ה

## קישורים חיצוניים
* 
* הגבאי נט - איגוד בתי הכנסת העולמי
* 

## הערות שוליים

קטגוריה:תארים ותפקידים יהודיים
מרחק של מטר

**מרחק של מטר** הוא האלבום השני של להקת "ג'נגו", שיצא ב-1998 על ידי חברת הד ארצי.

שירי האלבום נכתבו על ידי ג'נגו, מלבד "רוצחת האהבה", קטע אינסטרומנטלי שהולחן על ידי כל חברי הלהקה. באלבום ניתן למצוא את השירים המצליחים ביותר של הלהקה: הסינגלים "לילה", "כמו פעם" ו"כשתבוא השעה".

## רשימת השירים

#היי (4:05)
#לילה (4:07)
#כמו פעם (2:48)
#אתה חייב למות (2:42)
#לא מצליח לחשוב על כלום (4:00)
#רוצחת האהבה (1:03)
#אני לא מוכן (3:50)
#זז לאט (4:27)
#מיקי (3:19)
#לך לישון (3:09)
#סדק בלב (4:32)
#מרחק של מטר (3:04)
#אם אתה רוצה (2:11)
#כשתבוא השעה (2:51)


## קישורים חיצוניים

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהופקו על ידי ניצן זעירא
Y

**Y** (ואי) היא האות העשרים וחמש באלפבית הלטיני. מקורה באות היוונית אופסילון (נקראת גם "איפסילון").

## היסטוריה

האות היוונית אופסילון שימשה בתחילה לסימון ההברה שורוק, לאחר מכן ייצגה את האות י ולבסוף שימשה כחיריק. בלטינית ובאנגלית עתיקה שימשה עבור הצליל "י", מאוחר יותר הפכה שוב למשמשת כתנועת החיריק. באנגלית מודרנית האות, כשהיא עיצורית, מייצגת את העיצור /j/ (צליל האות י'), כמו במילים **y**es או **y**ard, בעוד כשהיא משמשת כאות ניקוד, היא מייצגת או את התנועה /i/ (תנועת החיריק), כמו במילה cr**y**stal, או את הצליל /aɪ/ (כשם האות I), כמו במילה fl**y**.

במכונות הדפוס אשר יובאו לארצות הברית בסביבות המאה ה־15, היה נהוג לייצג את הדיגרף th בעזרת ה־ת'ורן (Þ), הרגל אשר הוחלף עם היעלמות אות זו בייצוגו על ידי האות Y. עקב כך, נתגבשו מושגים הנחשבים מיושנים כיום והמשמשים באנגלית לכוון לייצוג ארכאי, כגון Ye, במקום The כאשר ביטוי המילה במקור היה זהה, בהתאם.

בשפה הספרדית, האות Y נהגית בצורות שונות, כתלות במדינה ואף באזור בתוך המדינה. למשל, המילה Yo ("אני"), נהגית כ-"יוֹ" במרבית שטחה של ספרד ובמדינות הצפוניות של אמריקה הדרומית, "שוֹ" במרכז ארגנטינה ובאורוגוואי, ו"ז'וֹ" או "ג'וֹ" באזור פטגוניה (דרום ארגנטינה וצ'ילה).

## ייצוגים נוספים
[שמאל|ממוזער|100px|[דגלי הקוד הבינלאומי|דגל הקוד הבינלאומי של האות Y]]
באלפבית פונטי מייצגת את האות המילה "**[[ינקי]]**" (**Yankee**).

ב-ASCII מיוצגת על ידי 89 (Y) ו-121 (y).

בקוד מורס מיוצגת האות על ידי שני קווים נקודה וקו:
: – · – –

בכתב ברייל האות מיוצגת:
:60px

## התפתחות האות Y

## משמעויות האות Y
* איגוד צעירי הנוצרים (YMCA), ידוע גם כ"The Y"
* אוניברסיטת בריגהאם יאנג, מכונה במשלב דיבורי "The Y"
* בביוכימיה, Y מיצגת תירוסין.
*בגנטיקה, Y מייצגת את כרומוזום Y.
* בכימיה, Y מסמלת את היסוד איטריום.
* בכלכלה, Y מייצגת הכנסה.
* במתמטיקה:
** Y מייצגת משתנה שני אחרי X.
* ביחידות SI:
**Y, יוטא היא קידומת שמשמעה 1024.
**y, יוקטו היא קידומת שמשמעה 10-24.

## קישורים חיצוניים

## הערות שוליים

קטגוריה:אלפבית לטיני
בוריס דיאו

**בוריס בבקר דיאו-ריפיוד** (בצרפתית: **Boris Babacar Diaw-Riffiod**; נולד ב-16 באפריל 1982) הוא כדורסלן עבר צרפתי.
## קריירה
דיאו, המתנשא לגובה 2.03 מטרים, שיחק במשך שלוש עונות בקבוצת פו אורטז הצרפתית לפני הצטרפותו ל-NBA. הוא נבחר בבחירה ה-21 בדראפט 2003 על ידי קבוצת האטלנטה הוקס, בה שיחק במשך שנתיים והעמיד ממוצעים של 4.6 נקודות, 3.6 ריבאונדים ו-2.3 אסיסטים למשחק, ובקיץ 2005 עבר לקבוצת הפיניקס סאנס.

בסוף עונת  דיאו זכה בפרס "השחקן המשתפר של העונה" לאחר שהתעלה במשחק הריצה של פיניקס - שם שיחק בכל העמדות במגרש.

ב-10 בדצמבר 2008, הועבר דיאו יחד עם שון סינגלטרי וראג'ה בל לשארלוט בובקאטס בתמורה לג'ייסון ריצ'רדסון וג'רד דאדלי שנשלחו לפיניקס סאנס. דיאו שיחק בשארלוט במשך ארבע שנים, כשבמהלך השביתה בעונת 2011/2012 הוא שיחק בקבוצה הצרפתית בורדו. בסיום אותה עונה עבר דיאו לקבוצת סן-אנטוניו ספרס, עמה זכה באליפות ב-2014. ב-2016 הוא עבר לשחק ביוטה ג'אז, ובעונתו האחרונה בקריירה שב לצרפת ושיחק בקבוצת פריז לבלואה. בסיום אותה עונה, בשנת 2018, הודיע דיאו על פרישה ממשחק פעיל.

דיאו שיחק גם בנבחרת צרפת, וזכה איתה באליפות אירופה בכדורסל בשנת 2013 ובמדליית ארד באליפות העולם בכדורסל ב-2014.

אימו של דיאו, אליזבת ריפיוד, נחשבת לשחקנית הכדורסל הצרפתית הטובה בהיסטוריה; ואביו, איסה דיאו, היה אלוף סנגל בקפיצה לגובה.

## סטטיסטיקת קריירה ב-NBA
נכון לסוף עונת 

### בעונה הסדירה

### בפלייאוף

## קישורים חיצוניים

* דף השחקן באתר ה-NBA

## הערות שוליים

קטגוריה:כדורסלנים צרפתים
קטגוריה:כדורסלני פו אורטז
קטגוריה:כדורסלני אטלנטה הוקס
קטגוריה:כדורסלני פיניקס סאנס
קטגוריה:כדורסלני שארלוט בובקאטס
קטגוריה:כדורסלני סן אנטוניו ספרס
קטגוריה:כדורסלני נבחרת צרפת
קטגוריה:כדורסלני יוטה ג'אז
קטגוריה:כדורסלנים באולימפיאדת ריו דה ז'ניירו (2016)
קטגוריה:כדורסלנים באולימפיאדת לונדון (2012)
קטגוריה:בחירות דראפט של אטלנטה הוקס
קטגוריה:כדורסלני פריז לבלואה
קטגוריה:צרפתים שנולדו ב-1982
דה יורה

**דֵּה יוּרֶה** (מלטינית: **de jure**; בעברית: **לַהֲלָכָה**) הוא ביטוי בלטינית שמשמעו "לפי החוק", **לעומת [[דה פקטו]]**, שמשמעו "למעשה" או "בפועל".

הביטויים "דה יורה" ו"דה פקטו" משמשים כדי לציין את המצבים "בעקרון" ו"בפועל", בהתאמה, כשמתארים מצבים פוליטיים. בתקינה למשל, יכול תקן להתקיים "דה יורה" אבל לא "דה פקטו", ולהפך. למשל, בארצות הברית אין לשפה מעמד רשמי כשפת המדינה ("דה יורה"), אך השפה הרשמית "דה פקטו" היא אנגלית. כמו כן, התקן למדידת מרחקי דרך בארצות הברית הוא קילומטר (שכן ארצות הברית היא צד באמנה הבין-לאומית למידות, *Convention du Mètre*), אך התקן "דה פקטו" למדידת מרחקי דרך הוא מיל.

## דוגמאות
ניתן למצוא מספר רב של משפטים סותרים (דה יורה) אך אף אחד מהם אינו בתוקף (דה פקטו). דוגמה לכך היא מצרים, אשר לפי החוק העות'מאני הייתה פרובינציה של האימפריה העות'מאנית אך דה פקטו הייתה חלק מהאימפריה הבריטית.

דוגמה נוספת היא לואי השבעה עשר, מלך צרפת, אשר שלט בצרפת דה יורה בלבד. כתוצאה מהמהפכה הצרפתית, הוא היה כלוא בזמן שהיה תורו למלוך, ועל כן לא שלט בצרפת דה פקטו (בפועל).

## הערות שוליים

קטגוריה:מילים וביטויים בלטינית
קטגוריה:לטינית: מונחים משפטיים
Iriver

שמאל|ממוזער|250px|סמל חברת iriver
**iriver** (בעבר iRiver) היא חברה קוריאנית בבעלות חברת SK טלקום, המייצרת נגני שמע דיגיטליים ומוצרים ניידים נוספים. מטה החברה ממוקם בסיאול. המכשיר הראשון מבית iriver יצא בנובמבר 2000.

נגניה של iriver עובדים בתקן USB Mass Storage או ב- Media Transfer Protocol. כמו כן, רובם תומכים במספר קידודים, קליטת רדיו, הקלטה, עדכון קושחה וקריאת מלל. החברה מייצרת נגנים המבוססים על דיסק קשיח או על זיכרון הבזק.

סדרת ה-H מבוססת על דיסקים קשיחים זעירים והיא הסדרה הוותיקה בקטגוריה זו. קיימת גם הסדרה החדשה E. דגמי הסדרה מתחלקים לשתי קבוצות H1xx ו-H3xx (נקראו בעבר iHP-1xx/3xx), כאשר סדרת ה-H3xx היא המאוחרת יותר, אשר שווקה עם כוננים גדולים יותר והציעה מאפיינים מתקדמים יותר, למשל דגמים בעלי יציאה וכניסה אופטית. שנים מהדגמים הפופולרים בסדרה זו הם ה- H10 וה- H340.
שמאל|ממוזער|150px|iriver H10

סדרת ה-T מבוססת על זיכרון הבזק והיא הסדרה הבולטת בקטגוריה זו. ניתן למצוא בסדרה זו דגמים המגיעים בנפחים שבין 128MB ועד 4GB.

גם בנגנים המבוססים על דיסק קשיח, וגם באלו המבוססים זיכרון הבזק, ישנן גרסאות אירופאיות ואמריקאיות. השוני בגרסאות מתבטא בתקן ה-USB שבו עובד הנגן ובאפשרויות מתקדמות. ניתן לעדכן קושחה מקורית באמצעות תוכנה ייעודית באתר החברה או לקושחות אחרות הנמצאות ברחבי האינטרנט. דוגמה בולטת הוא פרויקט RockBox המציע חלופה לקושחות המקוריות.

## ראו גם
* נגן מדיה נייד
* Cowon יצרן נגני מדיה ניידים
* iPod נגן מדיה נייד
* זון נגן מדיה נייד

## קישורים חיצוניים

* 

קטגוריה:נגני שמע דיגיטליים
קטגוריה:חברות אלקטרוניקה דרום קוריאניות
דה פקטו

**דֵּה פַקְטוֹ** (בלטינית: **De facto**; בעברית: **למעשה**) הוא ביטוי לטיני שמשמעו "בפועל" או "למעשה" (בהמשך למשמעות המילה FACTO שפירושו 'לעשות'). משתמשים בו לרוב כדי **להבדילו מ[[דה יורה]]** (שמשמעו "להלכה" או "לפי החוק", מלשון 'יוריס' – משפט בלטינית) כאשר מתייחסים לענייני חוק.

כאשר דנים בענייני משפט, "דה יורה" מציין את לשון החוק, בעוד "דה פקטו" מציין את המצב בפועל.

הביטוי "דה פקטו" משמש גם כדי לציין מצבים בהם אין חוק או תקן רלוונטי, אולם ישנו נוהג קבוע ומקובל (גם אם אינו בהכרח אוניברסלי).

## דוגמאות
* בארצות הברית לא הייתה שפה רשמית, אולם אנגלית הייתה השפה הלאומית דה פקטו. אך ב-2 במרץ 2025 חתם נשיא ארצות הברית דונלד טראמפ על צו ביצוע הקובע כי אנגלית היא השפה הרשמית במדינה ובכך אנגלית הפכה להיות השפה הלאומית בארצות הברית דה יורה.
* רשות ההגבלים העסקיים פרסמה החלטה בדבר אי הכרזה על הבורסה לניירות ערך בתל אביב כעל מונופול, על אף שבשונה ממדינות אחרות, בישראל ניתן רישיון פעולה רק לבורסה, ובכך היא מהווה, דה פקטו, מונופול.

## הערות שוליים

קטגוריה:מילים וביטויים בלטינית
קטגוריה:לטינית: מונחים משפטיים
עלות היסטורית

בחשבונאות, **עלות היסטורית** הוא מושג מרכזי המתאר את מחירו המקורי של נכס בזמן הרכישה או התשלום. זאת בהשוואה למחירי שווי שוק (מחיר מכירה). כלכלנים משתמשים בעלות האלטרנטיבית כדי להבדיל בין עלות הוויתור לבין העלות ההיסטורית הרשומה בדוחות הכספיים.

## עקרון העלות ההיסטורית
על פי עקרון העלות ההיסטורית, על רוב הנכסים והתחייבויות להירשם במחיר המקורי. עיקרון זה הוא אחד מארבעת העקרונות הראשיים של העקרונות החשבונאיים המקובלים בארצות הברית (GAAP). לדוגמה, ייתכן שחלקת אדמה אשר נרכשה לפני 50 שנה בתמורה ל-10,000 ש"ח נאמדת כיום במיליון ש"ח; אולם, בספרים ובמאזן נרשמת וצריכה להופיע העלות ההיסטורית: 10,000 ש"ח. את עקרון העלות ההיסטורית קבעו בעקבות המהימנות וחוסר האפשרות ליצור מניפולציות בערך ההיסטורי. ברם, העלות ההיסטורית אינה תמיד מציגה מידע שימושי ורלוונטי. תחת העקרונות החשבונאיים המקובלים בבריטניה ניתן לרשום נכסים בהתבסס על אומדן שווי שוק אף על פי שרישום מסוג זה יכול להביא לידי הכרה ברווחים לא ממשיים כהכנסה לכל דבר.

## חישוב עלות היסטורית עבור נכסים קבועים
העלות ההיסטורית היא עלות הרכישה ועוד הוצאות הקשורות להפעלתו של הנכס והבאתו למצב בו הוא מוכן לשימוש ראשוני. 
* **[[קרקע]]**: עלות רכישה + הוצאות משפטיות + הוצאות יישור, שיטוח, ניקוז, סילוק + משכנתה, שעבוד, עיקול + שיפורים תמידיים נוספים (כגון שיפוץ המדרכות וביוב, ושיפור תוואי הנוף) - הכנסות מהכנת הנכס לשימושו הייעודי (כגון מכירה של עצים שנכרתו כדי לפנות מקום לבניין בניין).
הערה: שיפורים בעלי אורך חיים מצומצם (כגון גדרות, כבישים פרטיים) אינם כלולים בעלות ההיסטורית מכיוון שמחשיבים אותם להשבחה של הנכס. שיפורים אלו מקוטלגים בצורה שונה מכיוון שניתן להמעיט בערכם, בעוד בערכו של קעקע לא ניתן להמעיט.
* **[[מבנה|מבנים]]**: עלות רכישה + הוצאות משפטיות + הוצאות הקשורות בשיפורים ותיקונים משמעותיים ומהותיים.
אולם, כאשר החברה בונה מבנה, העלות ההיסטורית היא כדלהלן: עלויות ישירות (חומרים, כוח עבודה, הוצאות) + הוצאות בעלי מקצוע (אדריכלים, מהנדסים) + הוצאות משפטיות + הוצאות אחרות (כגון מיסים, ביטוח, תחזוקה, עלויות אשראי וריבית נמנעת). למעשה מדובר בכל ההוצאות משלב החפירה ועד ההשלמה של הפרויקט.
* **[[מכונה|מכונות]]**: עלות רכישה + דמי הובלה ומשלוח + הוצאות העמסה ופריקה + הוצאות התקנה + הוצאות הסמכה (הוצאות בגין הפעלות ניסיוניות וייצור ניסיוני).
* **[[ריהוט]]** ו**[[נכס נייד|נכסים ניידים]]**: עלות רכישה + דמי משלוח והובלה + הוצאות התקנה.
* **[[כלי רכב]]**: עלות רכישה + הוצאות רישום + עלות ציוד הקפי.

## מקרים מיוחדים
* הנחות יופחתו מעלות הרכישה.
* אם נכס התקבל בתמורה להנפקת מניות או איגרות חוב, העלות ההיסטורית היא מחיר שווי השוק ההוגן. לדוגמה, אם נרכשו מכונות תמורת 10,000 מניות הנסחרות בבורסה במחיר של 12 ש"ח, אזי העלות ההיסטורית תהא 120,000 ש"ח.
* במקרה של רכישת מספר נכסים תמורת סכום כולל, יש לחשב את העלות ההיסטורית בהתבסס על שווי השוק של כל נכס בנפרד.
* במקרה של החלפת נכס בנכס אחר, העלות ההיסטורית מחושבת כדלהלן: עלות הנכס המוחלף + רווח הון + מזומנים שהתקבלו - פחת נצבר - הפסד הון - מזומנים ששולמו.

## הוצאות לאחר הרכישה
באופן כללי, יש להוסיף לעלות ההיסטורית הוצאות שמטרתן לשפר את הנכס. לעומת זאת, הוצאות שמטרתן לשמר את הנכס אלו הוצאות לכל דבר. שיפור הנכס משמעו אחד מהתנאים הבאים מתקיים:
* אורך החיים של הנכס גדול יותר
* איכות היחידות המופקות על ידי הנכס גבוה יותר
* כמות היחידות שהנכס מפיק גדול יותר

קטגוריה:ערכים שבהם תבנית בריטניקה אינה מתאימה
קטגוריה:חשבונאות
היסטורית
ג'ריס ג'ריס

**ג'ריס ג'ריס** (בערבית: **جريس جريس**; נולד ב-1948) הוא איש ציבור ערבי-ישראלי שכיהן כראש מועצת פסוטה בשנים 2001–2003. הורשע ב-2006 במגע עם סוכן איראני.

## ביוגרפיה

ג'ריס הוא אחיו של סברי ג'ריס, בכיר באש"ף וחבר המועצה הלאומית הפלסטינית.

ב-1970 יצא ג'ריס מישראל. הוא שהה בין השאר בלבנון ופעל לטובת פת"ח. ב-1996 שב לישראל במסגרת הסכמי אוסלו. במאי 2001 החל לכהן כראש מועצת פסוטה, וכיהן בתפקיד זה עד נובמבר 2003.

ב-6 בינואר 2006 דווח כי ג'ריס נעצר ב-12 בדצמבר 2005 על ידי כוחות הביטחון בחשד של ריגול חמור למען המודיעין האיראני, במסגרתו היה אמור לאסוף מידע במסווה של ניהול מרכז מחקרים. עוד דווח, כי הוטל על ג'ריס להתפקד לאחת המפלגות ולחדור דרכה למערכת הפוליטית. ג'ריס התפקד למפלגת מרצ-יחד, ככל הנראה על מנת להתמודד על מקום בכנסת בבחירות המקדימות במפלגה.

עם הגשת כתב אישום התברר שההאשמות נגד ג'ריס קלות יחסית לפרסום הראשוני, והוא הואשם בעבירות של קשירת קשר למסור מידע לאויב, מגע עם סוכן חוץ ועבירת חיפוי. משרד המשפטים הודיע כי "הפרסומים הקודמים בכלי התקשורת, לפיהם ג'ריס נאשם בריגול חמור לטובת האיראנים, היו שגויים"
בעסקת טיעון הודה ג'ריס כי נפגש עם סוכנים איראנים בקפריסין בשנים 2004 ו-2005.
בנובמבר 2006 הורשע ג'ריס בעבירה של מגע עם סוכן זר ונגזרו עליו ארבע שנות מאסר, מתוכן 34 חודשים בפועל.

## קישורים חיצוניים
* 

## הערות שוליים

קטגוריה:ערבים נוצרים ישראלים
קטגוריה:מורשעים בהסדר טיעון
קטגוריה:ראשי מועצות מקומיות בישראל
קטגוריה:ישראלים שהורשעו במגע עם סוכן זר
קטגוריה:ערבים בראשות רשויות מקומיות בישראל
קטגוריה:פסוטה: אישים
קטגוריה:ישראלים שנולדו ב-1948
אהלן וסהלן

שמאל|ממוזער|250px|'''"אהלן וסהלן נגד כנופיית החומוס"'''
**"אהלן וסהלן"** הם זוג דמויות בדיוניות אשר הומצאו על ידי דודו גבע וקובי ניב בסדרת ספרי הקומיקס "מגוחך" ובטורי העיתונות שיצרו השניים בשנות ה-80, אותם כתב ניב ואייר גבע.

אהלן וסהלן הם זוג בלשים ירושלמים חובבנים. כמו שאר דמויותיהם של גבע ושל ניב (יוסף, האביר זיק והברווז), גם אהלן וסהלן לא מצליחים למלא את תפקידם כהלכה, ומצליחים להסתבך בפרשות משעשעות והומוריסטיות. המאפיין המייחד את זוג הבלשים הוא ה"ירושלמיות" שלהם - האהבה לחומוס, הזיקה ל"חבר'ה" מהשכונה והפשטות והתמימות שגילו הדמויות. עוד דבר שהבליט את צמד הדמויות משאר דמויותיהם הם הציטוטים והביטויים הרבים שאותם אימצו מעריציהם הרבים, והמפורסמים שבהם הם: "זה חשוד מאוד" (נאמר על ידי סהלן) ו"זה נראה מודבק" (נאמר על ידי אהלן); כחלק מהמגוחכות של חקירותיהם.

מבנה סיפוריהם של זוג הדמויות, שמאוירים בסגנון הקומיקס, הוא מבנה ה"סיפור בהמשכים" השכיח בעלילות חוקרים, דבר המבליט את חוסר ההצלחה של השניים, שבסוף כל פרק מצליחים להסתבך עוד יותר ולהקלע למצבים משעשעים עוד יותר. לטור הקומיקס הרוחבי הוספו בסופו שתי דמויות נוספות - החתולים - שדיברו ביניהם, תוך הבאת הערות מלאות הומור ציני. מבנה הסיפורים של אהלן וסהלן דומה דמיון רב למבנה עלילות "יוסף ואחיו" שיצרו גם הצמד גבע וניב: קומיקס רוחבי, ללא צבע, עם הערות שוליים של צמד דמויות שונות מעלילת הסיפור (במקרה של "יוסף" אלה הקקטוס והמנורה המואנשים). כמו כן, שני הטורים פורסמו ברשת שוקן, בעוד שיוסף התל אביבי הופיע ב"העיר", המקומון של תל אביב, הופיעו השניים במקבילו הירושלמי - "כל העיר". 

בשנת 1984 התנהל סכסוך קטן בין גבע לניב וזה הוביל לחתימת הסכם משפטי על זכויות יוצרים משותפות.

בשנת 1979 החלו שני היוצרים ביצירת עלילות **"אהלן וסהלן בפרשת הפנדל המפוקשש"** שהתפרסמו, כאמור, במקומון הירושלמי "כל העיר". עלילות אלה התפרשו, בנוסף ל"חדשות", על פני סדרת ספרי "מגוחך" שיצרו השניים - **"ספר מגוחך"** (1981), **"בנו של מגוחך"** (1983) ו**"מגוחך בעורף האויב"** (1985). לאחר הוצאת הסדרה, פרסמו השניים את הספר-חוברת "**[[אהלן וסהלן במערב הפרוע]]**" (1985), המתארת את עלילותיהם של צמד הבלשים במערב הפרוע, בסגנון של סרט מערבון. ארבעת ספרים אלה זכו להצלחה גדולה ולקהל מעריצים רחב.

קטגוריה:דמויות שנוצרו על ידי דודו גבע
קטגוריה:דמויות מתוך קומיקס ישראלי
יהדות אזרבייג'ן

**יהדות אזרבייג'ן** היא קהילה יהודית עתיקת יומין שהתקיימה בהרי הקווקז באזור אזרבייג'ן של היום.
הקהילה הוקמה לכל המאוחר במאה ה-3–5 לספירה, כחלק מגלות בבל או פיזור היהודים ברחבי האימפריה הפרסית.

הקהילה, שבמשך מאות שנים כללה אך ורק את יהודי ההרים, התקיימה שנים רבות בסגר יחסי וקיימה יחסים רק עם הקהילות האחרות באזור הקווקז. לאחר כיבוש אזרבייג'ן על ידי ברית המועצות קיימה קשר גם עם קהילות ברית המועצות השונות.

יהודי אזרבייג'ן נכללים ביהודי ההרים וזהו אחד הריכוזים הבולטים שלהם.
רוב בני הקהילה עלו לישראל בשנות ה-90, עם התפרקות ברית המועצות, והם נכללים בקטגוריה של "**יהודי הקווקז**".

ממוזער|כתובה מאזרבייג'ן

כיום יש באזרבייג'ן לפי הערכות שונות כ-16,000-30,000 יהודים, רובם בבאקו, המתחלקים ל-3 קהילות משנה:
# קהילת היהודים ההרריים: שיושבים שם כבר מזמן קדום. הקהילה הגדולה ביותר מבחינת גודל האוכלוסייה. בשנת 2011 נפתח בית כנסת חדש.
# קהילת היהודים האשכנזים: שהתיישבו שם מסוף המאה ה-19, תחילת המאה ה-20 ובתקופת מלחמת העולם השנייה. בשנת 2003 נפתח בית הכנסת האשכנזי בבאקו.
# קהילת יהודי גאורגיה: שהתיישבו בבאקו בתחילת המאה העשרים. ולהם אולם תפילה נפרד בתוך מבנה בית הכנסת האשכנזי בבאקו.

בנוסף לאלה ישנן קהילות יהודיות קטנות בערים ועיירות אחרות. באזרבייג'ן פעילות תנועות נוער ציוניות, כגון נתיב, הצופים ובני עקיבא, אשר פועלות בשיתוף הסוכנות היהודית ושגרירות ישראל בבאקו.

הקהילה היהודית המשמעותית ביותר אחרי באקו נמצאת בעיירה האדומה (קירמיזי קסבה/קראסניה סלובודה), בקרבת העיר קובה, ובה מתגוררים כ-4,500 יהודים לערך. בין העיירה האדומה לעיר קובה המוסלמית, מפריד הנהר קודיאלצ'אי. בעבר התגוררו בעיירה האדומה 18,000 יהודים והיו קיימים בה 17 בתי כנסת, אך בשנת 1938, שליט ברית המועצות, סטלין, הגלה את הרבנים לסיביר וסגר את כל בתי הכנסת בעיירה, למעט אחד הפעיל עד ימינו. מפאת העובדה שהעיירה האדומה מבוססת על טהרת היישוב היהודי ובה מתגוררים אך ורק יהודי ההרים היא זכתה לכינוי 'העיירה היהודית האחרונה'.

בשנת 1988 הוקמה בעיר אגודת התרבות היהודית "אלף".

כיום פעילים בעיירה שני בתי כנסת ובית מדרש, וכן מצויים בה שליחי תנועת בני עקיבא ושלוחי חב"ד.
שלוחי חב"ד במקום הקימו ומנהלים בית ספר יהודי בשיתוף ארגון 'אור אבנר', בנוסף לדברים הרבים למען הקהילה הן בצד הגשמי כגון חלוקת סלי מזון וכדומה והן בצד הרוחני בפעילויות רבות לקראת כל אחד מחגי ישראל.

אלברט אגרונוב, מפקד טנק יהודי אזרי שהשתתף בקרבות במלחמת נגורנו קרבאך, קיבל על כך תואר "הגיבור הלאומי" של אזרבייג'ן. הוא נטמן באזור השהידים בבית הקברות הלאומי.

## ראו גם
* ממלכת הכוזרים
* יהודי אזרבייג'ן (ארגון)
* בית הכנסת הכוראלי הגדול (באקו)

## קישורים חיצוניים
* 
* 
*  

## הערות שוליים

קטגוריה:אזרבייג'ן: דת
קטגוריה:אזרבייג'ן: דמוגרפיה
אזרבייג'ן
אזרבייג'ן
אזרבייג'ן
אזרבייג'ן
קטגוריה:יהדות אזרבייג'ן
קטגוריה:יחסי אזרבייג'ן–ישראל
אדבוקט (ליקר)

**אדבוקט** (באנגלית: **Advocaat**) הוא ליקר הולנדי מתוק מאוד המבוסס על ברנדי.

הוא עשוי מסוכר, וניל וחלמון ביצה, ומכאן הצבע הצהוב המפורסם שלו והסמיכות הגבוהה. 

במספר מדינות באירופה המשקה משמש לא רק כליקר אלא גם כמשקה אנרגיה. בצפון אמריקה יש משקה דומה בשם "אג נוג" (Eggnog).

שתי יצרניות מפורסמות של אדבוקט הן "דה קייפר" ו"בולס".

## קישורים חיצוניים

קטגוריה:ליקרים
קטגוריה:המטבח ההולנדי